ועדת הכלכלה, כנסת 15, פרוטוקול מספר 460, 2002-05-21 11:00

חברי הוועדה: אבשלום וילן נחום לנגנטל

מוזמנים: חגית אייזנמן,עו"ד משרד התשתיות שרון גלעד, עו"ד משרד המשפטים אביטל שטרנברג,עו"ד משרד המשפטים ד"ר מיקי הרן סמנכ"לית תשתיות, המשרד לאיכות הסביבה זוהר טחורש,עו"ד לשכה משפטית, המשרד לאיכות הסביבה שרון בן-גל אגף לפיקוח על העבודה, משרד העבודה והרווחה גלית לביא,עו"ד לשכה משפטית, משרד הפנים רינה נשר,עו"ד לשכה משפטית, משרד הפנים יעקב פרידגוט,עו"ד יועמ"ש חברת דלק ומנכ"ל איגוד חברות הנפט חסי אברך מנכ"ל חברת יונה אברך בע"מ רן מזור מנהל תכנון חב' טן שמואל אנצ'ל מנכ"ל טן שמואל בורסי, עו"ד טן חברה לדלק בע"מ בתיה שהינו-עברי טן חברה לדלק בע"מ ישראל יניב מנכ"ל דור אנרגיה יאיר יצחקי יו"ר פזגז אלעד אייזנברג,עו"ד ב"כ ארגון בעלי תחנות הדלק אבישי שרון, עו"ד חברת פז יריב פקטה,עו"ד חברת פז אחמד נאסר בעל החברה, הגליל אליעד שרגא, עו"ד ב"כ ארגון בעלי תחנות הדלק רם סואן,עו"ד יועץ משפטי סונול צבי קורמן יו"ר ארגון סוכני ובעלי תחנות דלק בן ציון הורוביץ דובר בתי הזיקוק יעקב גזית חברת סונול גיטי מגנוס משרד העבודה והרווחה

מנהלת הוועדה: הצעת חוק משק הדלק (הגבלת הפעלה ומכירת דלק לתחנות תדלוק הפועלות שלא כדין, התשס"א-2001.

אברהם פורז: על סדר היום: חוק משק הדלק (הגבלת הפעלה ומכירת דלק לתחנות תדלוק הפועלות שלא כדין).

אברהם פורז: השר לאיכות הסביבה הסב את תשומת ליבי לבעיה של העדר רשיון עסק.

אברהם פורז: הוא כתב לי שלא ראוי להסתפק ברשיון בנייה.

אברהם פורז: מדובר פה בסנקציה מאוד חריפה של הפסקת האספקה.

אברהם פורז: איך אנחנו מונעים שלא יהיה צו סגירה למישהו שרשיון העסק לא חודש כי השירותים לא היו נקיים, או שלא היו מטפים וכו'?

אברהם פורז: האם בהסכמת

אברהם פורז: כם אפשר לומר שלצורך העניין רשיון עסק זה מי שיש לו רשיון עסק, או מי שהיה לו רשיון עסק וטרם חלפה שנה מיום שרשיון העסק פג?

מיקי הרן: לקחת את הדוגמה של מטפים ונקיון זאת דוגמה לא טובה, כי הבעיה שלנו בתחנות דלק זה זיהום.

אברהם פורז: החוק הזה בא להוסיף על דינים קיימים, לא לגרוע מהם.

אברהם פורז: זכות המוסדות המוסמכים לפעול לפי חוק רישוי עסקים.

אברהם פורז: אנחנו לא רוצים שהחוק הזה ישמש ככלי לעקיפת חוק רישוי עסקים, אלא במקרים מאוד חריגים שהכל פיראטי.

אברהם פורז: יכול להיות שזה לא מטפים אלא זה דבר קריטי.

אברהם פורז: תפעלו לפי חוק רישוי עסקים.

מיקי הרן: אם שללו ממנו את רשיון העסק בגלל בטיחות או משהו רציני.

אתי בנדלר: בגלל חילופי בעלים.

מיקי הרן: איך תפרידי בין זה לזה?

אברהם פורז: תפעלו לפי חוק רישוי עסקים.

שמואל בורסי: במסגרת הבקשה להיתר בנייה הוועדה קובעת תנאים.

אברהם פורז: בחוק רישוי עסקים?

שמואל בורסי: לא, בחוק התכנון והבנייה.

שמואל בורסי: אחד התנאים זה אישור המשרד לאיכות הסביבה.

אברהם פורז: יכול להיות מצב שניתן רשיון מסוג מסויים ופתאום שמו מכלים יותר גדולים.

שמואל בורסי: החוק המוצע לא בא לבטל את חוק רישוי עסקים, כפי שהוא לא בא לבטל את חוק התכנון והבנייה.

שמואל בורסי: בצדק נאמר שמעבר לסמכויות הכלליות יש גם סמכויות למקרים מיוחדים.

שמואל בורסי: למשל: סמכות מינהלית של ראש הרשות המקומית ושל הממונה על המחוז, וסמכות לפני הגשת כתב אישום.

אביטל שטרנברג: הצעת החוק שמונחת בפניכם נותנת פתרון לשאלה גם בסעיף 3(ג) וגם בסעיף 3(ה).

אביטל שטרנברג: ההוצאה מהרשימה איננה הוצאה אוטומטית.

אביטל שטרנברג: למנהל יש שיקול דעת אם להוציא.

אברהם פורז: אני לא רוצה לתת את זה בידי המנהל.

אברהם פורז: אני לא רוצה שהמנהל יתעסק בשאלה: האם רשיון העסק נשלל או לא נשלל מטעמים ראויים.

אברהם פורז: זה לא תפקידו של המנהל.

אביטל שטרנברג: סביר להניח שאם הוא נשלל כיוון שהשירותים לא נקיים הוא לא יוציא.

אברהם פורז: את רוצה שהמנהל יתחיל לשאול למה רשיון העסק נשלל.

אביטל שטרנברג: אתה יכול לקבוע את הנסיבות שבהן הרשיון נשלל והתחנה מוצאת מהרשימה.

אברהם פורז: האם מישהו רוצה להוסיף להצעתי?

יעקב פרידגוט: אני חושב שאין מקום לתקן ולשנות מההצעה שמונחת בפנינו.

יעקב פרידגוט: כל החוק הזה הוא יוצא דופן.

יעקב פרידגוט: גם כיום אסור לתחנה פיראטית לפעול לפי החוקים הקיימים.

אברהם פורז: זה אמצעי אכיפה נוספים.

יעקב פרידגוט: כיוון שרשויות המדינה לא פועלות כפי שצריך ולא אוכפות את החוקים הקיימים, אז אומרים שחברות הדלק יהיו השוטר.

יעקב פרידגוט: יש הרבה תחנות שאף אחד לא קורא להן פיראטיות.

יעקב פרידגוט: פתאום הן מקבלות מכתב ממשטרת ישראל, שהואיל ובתחנה מסויימת היה שוד צריך להתקין מצלמות, ואם הן לא תתקנה מצלמות ישללו להן את רשיון העסק.

שרון גלעד: אני מציעה שמי שיש לו היתר בנייה ויש לו או היה לו רשיון עסק בשנה שחלפה, יירשם ברשימה ואי אפשר יהיה למחוק אותו.

אברהם פורז: זה כמו רשיון נהיגה.

שרון גלעד: השיקול דעת אצל המנהל במובן זה שהוא צריך לרשום ואסור לו למחוק.

אברהם פורז: ברשימה החיובית מופיעים כאלה שיש להם רשיון עסק, או כאלה שמאז שפקע רשיון העסק טרם חלפה שנה.

שרון גלעד: אבל יש להם היתר בנייה.

אברהם פורז: טוב, אנחנו נתקן את זה בהתאם.

מיקי הרן: האם שנה זה לא הרבה זמן?

אברהם פורז: תראי, כמי שמכיר את הבירוקרטיה שלנו שנה זה מעט מידי זמן.

אברהם פורז: אני לא רוצה שיתעסקו פה בתחנות שהן בעצם חוקיות אבל יש להן משהו פורמאלי.

אברהם פורז: אני רוצה שיטפלו בתחנות שהן באמת פיראטיות.

יעקב פרידגוט: זה דבר מסוכן.

יעקב פרידגוט: נניח שבתחנה יש מסעדה.

יעקב פרידגוט: העירייה לא תיתן רשיון עסק לתחנה אם בעל המסעדה יוסיף איזה קיר.

אברהם פורז: זה אחד מהמקרים שיפנו איתם לממונה ולמנהל.

אברהם פורז: זה אחד המקרים שצריך יהיה להפעיל שיקול דעת.

אברהם פורז: גברתי היועצת המשפטית, ברשימה החיובית של התחנות המורשות מופיעות תחנות שיש להן רשיון עסק, או תחנה שהיה לה רשיון עסק וטרם חלפה שנה מיום שפג הרשיון.

אתי בנדלר: היתה כאן הערה לגבי תחנת דלק שעדין לא קיבלה רשיון עסק בגלל סיבה שלא קשורה לעניין.

יריב פקטה: אנחנו מציעים, לאור הקשיים שקיימים בחיי המעשה, שזה יהיה היתר בנייה באישור של המשרד לאיכות הסביבה.

אברהם פורז: לא.

אברהם פורז: קבענו שברשימה נכנסות תחנות.

אברהם פורז: .

אתי בנדלר: שיש או שהיה להן היתר רשיון עסק במועד כלשהו בשנה שקדמה למועד הגשת הבקשה.

אתי בנדלר: לא תימחק תחנה שנכללה ברשימה אף אם רשיון העסק שלה פקע או בוטל, כל עוד לא חלפה שנה ממועד הפקיעה או הביטול.

אברהם פורז: אנחנו מדברים על רשימת התחנות החיוביות.

אתי בנדלר: זאת לא ההחלטה של הישיבה הקודמת.

אתי בנדלר: יש את רשימת התחנות המורשות, ורשאי המנהל שתהיה לו רשימה של תחנות בלתי מורשות.

אברהם פורז: ברשימת התחנות המורשות לצורך מכירת דלק מופיעות אלה שיש להן רשיון עסק ומי שהיה לו רשיון עסק וטרם חלפה שנה מיום שפג.

אברהם פורז: ברשימת התחנות הבלתי מורשות מופיעות כל התחנות האחרות.

אברהם פורז: היתה אלי פנייה מהשר לאיכות הסביבה, שביקש לא להתבסס על היתר הבנייה.

אברהם פורז: למה אתם חושבים שצריך להשאיר את היתר הבנייה?

אליעד שרגא: כל אותן תחנות דלק פיראטיות שאין להן היתר הבנייה, הן אלה שיכולות להשיג את רשיון העסק ולפעול.

אליעד שרגא: כשיש להן את המשוכה של היתר הבנייה.

אליעד שרגא: .

אברהם פורז: לפי חוק רישוי עסקים אין לתת רישוי עסק למבנה שנבנה שלא כחוק.

אליעד שרגא: יש מקרים כאלה.

אליעד שרגא: לא שמעתי שהשר אמר להוריד את היתר הבנייה.

אליעד שרגא: מה שהוא רוצה זה את היתר הבנייה ואת רשיון העסק.

אברהם פורז: השאלה היא למה שנכניס לרשימה השחורה מי שיש בידו רשיון עסק.

אברהם פורז: נניח שהממונה יגיד "כל מי שרוצה להיכנס לרשימה החיובית יפנה אלי", ופונה מישהו שיש לו מבנה מימי המנדט כדי להירשם.

אברהם פורז: מה אתם רוצים שהממונה יעשה?

אברהם פורז: אתם רוצים שהוא יגיד "תביא את היתר הבנייה"?

אריאל ז'ילבר: אם למישהו יש מקום מימי המנדט ויש לו רק רשיון עסק בלי היתר בנייה, הממונה לא ישאל אותו שום דבר, כי על פי הצעת החוק שמונחת לפני אדוני זה או זה או זה.

אריאל ז'ילבר: מה שאנחנו מציעים היום זו לא מהפיכה, זה סופר מהפיכה.

אריאל ז'ילבר: אם למישהו יש היתר בנייה, סימן שהוא עבר את כל המשוכות.

אריאל ז'ילבר: שתי הדוגמאות שהביא חברי הופכות את ההצעה לרעה מאוד.

אריאל ז'ילבר: נאמר שיש למישהו רשיון עסק ופתאום המסעדה שבחוץ עשתה איזה שהוא משהו ושללו ממנו את רשיון העסק.

אריאל ז'ילבר: לפי מה שאני מבין מאדוני, הוא לא מתכוון על דבר פעוט כזה לכרות את ראשם של כולם.

אריאל ז'ילבר: אדוני מתכוון לתחנה שהיא כולה פיראטית.

אברהם פורז: אנחנו אמרנו שמי שיש לו רשיון עסק או שטרם חלפה שנה מאז שרשיון העסק פג יראו אותו כבעל רשיון עסק.

אברהם פורז: אם רשיון העסק לא חודש ועברה יותר משנה, הוא יפנה לממונה ויגיד לו "שמע, רשיון העסק לא חודש בגלל המסעדה, תשאיר אותי ברשימה החיובית.

אברהם פורז: " מה רע בזה?

אריאל ז'ילבר: הדוגמה הזאת היא דוגמה אחת מיני אלפי דוגמאות.

אריאל ז'ילבר: מה המגמה של כל העסק הזה?

אריאל ז'ילבר: כל הסיפור הזה, מלבד היותו מהפיכה, מלבד היותו כניסה לגבולותיה של רשויות העיסוק ושל חוק רישוי עסקים, אומר לכל תחנות הדלק שפעלו שלא כדין שנגמר הסיפור.

אריאל ז'ילבר: אחרי שעברנו את המשוכה הזאת, אדוני בא ואומר "היתר בנייה".

אריאל ז'ילבר: משמעותו של היתר בנייה או של רשיון עסק שאתה יכול לעבוד.

שמואל בורסי: אני רוצה להבין מה המטרה.

שמואל בורסי: אם מטרת החוק להיאבק בתופעה של התחנות הפיראטיות, אז מעצם טבען התחנות הפיראטיות לא מבקשות היתר בנייה.

שמואל בורסי: אם המטרה היא להיאבק בכל שוק הדלק בארץ, אז כשמבוטל רשיון עסק, אחרי חודש או חודשיים התחנה לא עומדת בקריטריון.

שמואל בורסי: אנחנו עוברים מסלול חתחתים.

שמואל בורסי: קשה לתאר את המסלול שעוברים כדי לקבל את הרשיונות במדינת ישראל.

שמואל בורסי: חברות הדלק עוברות את המסלול הזה.

שמואל בורסי: פעם אחת שמישהו מהנציגים כאן ינסה לבקש רשיון או היתר בנייה.

שמואל בורסי: השאלה הבסיסית היא אם הנוסח המקורי כפי שנקבע בישיבה הקודמת איננו מספק.

שמואל בורסי: לדעתנו הוא מספק, כי הוא משיג את תכלית החקיקה.

יאיר יצחקי: הדיון הזה הוא די מיותר, כי אם הדיון הזה הוא בעקבות הפנייה של השר לאיכות הסביבה, אז אומרת כאן נציגתו "אני לא מוותרת על היתר הבנייה".

יאיר יצחקי: מהו היתר הבנייה?

יאיר יצחקי: היתר הבנייה הוא הליך חד-פעמי, שיש בו 22 גורמים.

יאיר יצחקי: זאת דרך ארוכה עד שמתקבל היתר הבנייה לתחנת דלק.

יאיר יצחקי: בדרך כלל כשהתחנה נבנית עומדים בכל התנאים.

יאיר יצחקי: המקרים שבהם חורגים ולגביהם יש תביעות הם שוליים.

יאיר יצחקי: אם אתה שואל אותי, צריך להישאר במה שסוכם בישיבה הקודמת, ללא שום שינוי.

אברהם פורז: למה מי שבנה לפי היתר אין לו רשיון עסק?

יאיר יצחקי: אני אתן לך דוגמה.

יאיר יצחקי: יש דרישה מחברת פז לנאמן ביטחון.

יאיר יצחקי: נאמן הביטחון צריך להיות מנהל התחנה עם ניסיון קרבי.

יאיר יצחקי: יש ויכוח אם לתחנה יהיה רשיון אם יהיה לה אדם עם רקע קרבי או לא.

יאיר יצחקי: מה לעשות שבתחנה מסויימת יש 10 שנים מנהל שבא מתחום הלוגיסטיקה בצה"ל.

יאיר יצחקי: יש את הדוגמה של מצלמות הטלוויזיה במקרים של מעשי שוד.

יאיר יצחקי: אומרים להם: "תתקינו מצלמות טלוויזיה במעגל סגור, אחרת לא תקבלו רשיון עסק".

יאיר יצחקי: החוק הזה נועד לנסות לסגור את הברז על ידי חברות הדלק כדי לא לאפשר אספקת דלק לתחנות פיראטיות.

יאיר יצחקי: היתר הבנייה הוא דבר בסיסי בעניין הזה.

יאיר יצחקי: כל מה שקשור לחוק רישוי עסקים הוא נייד.

אברהם פורז: זה לא צריך להיות היתר בנייה, אלא טופס 4, כלומר תעודת גמר שהוא נבנה בהתאם להיתר.

יאיר יצחקי: יכול להיות.

אברהם פורז: מר יצחקי, אתה אומר שאפילו אם ניתן היתר, בגלל פיצ'פקס קטנים רשיון העסק יכול לא להינתן ואז לכאורה אי אפשר לפתוח את התחנה.

אברהם פורז: למה לא לפנות לממונה במקרה כזה?

יאיר יצחקי: אתה רוצה להשאיר לו שיקול דעת?

יאיר יצחקי: תשאיר לו שיקול דעת.

אברהם פורז: בכל מקרה אני משאיר לו שיקול דעת.

אברהם פורז: השאלה היא אם התופעה הזאת שהתחנה נפתחת ופועלת ורישוי העסק מתעכב זאת תופעה רווחת.

יאיר יצחקי: זה רווח לא רק בתחום של תחנות הדלק אלא בתחום רישוי עסקים בכלל.

מיקי הרן: יכולה להיות תחנה שיש לה היתר בנייה והיא פיראטית במהותה.

מיקי הרן: יש כאלה.

מיקי הרן: החוק נותן לתחנה שעובדת בניגוד לחוק גושפנקא חוקית.

אברהם פורז: למה שלא תפעלו בכלים הקיימים?

מיקי הרן: הכלים מוגבלים.

מיקי הרן: רשיון עסק עוסק בהרבה נושאים, לא רק במהות של תקנה אחת.

אליעד שרגא: תגידו שאתם לא מוותרים על היתר הבנייה.

מיקי הרן: ודאי שאנחנו לא מוותרים על היתר הבנייה, כי יש שם נושאים של בטיחות.

אברהם פורז: האם התחנות שאתם מדברים עליהן הן תחנות שיש להן טופס 4?

יאיר יצחקי: אם ניקח את כל התחנות הפיראטיות, כולן או כמעט כולן ללא היתר בנייה.

יאיר יצחקי: יש כאן הסכמה סביב השולחן שהיתר הבנייה הוא הכרחי כדי להיכנס לרשימה הזאת.

יאיר יצחקי: הנושא של רישוי עסקים הוא מאוד מורכב.

אברהם פורז: אני הייתי רוצה ליצור מנגנון כך שיהיה היתר בנייה, אבל לשר לאיכות הסביבה ולממונה יתאפשר להוציא מישהו מהרשימה.

אתי בנדלר: רק היתר בנייה?

אברהם פורז: הרשימה החיובית כוללת א.

אברהם פורז: תחנות שיש בידיהן רשיון עסק כדין.

אברהם פורז: ב.

אברהם פורז: תחנות שהיה להן רשיון עסק וטרם חלפה שנה מאז שרשיון העסק פג.

אברהם פורז: ג.

אברהם פורז: תחנות שהמבנה שבהן הן פועלות הוא מבנה שלגביו ניתן היתר בנייה למטרת תחנת תדלוק.

אברהם פורז: לפי פניית שר רשאי הממונה להוציא את התחנה מהרשימה אם מצא כי נסיבות המקרה מצדיקות זאת.

אברהם פורז: זה לצורך קריאה ראשונה.

אתי בנדלר: האם התנאים של רשיון העסק זה אלטרנטיבה חלופית?

אברהם פורז: זה או או או.

שמואל בורסי: בתנאי שתינתן זכות ערעור.

אברהם פורז: ודאי.

אלעד אייזנברג: מה הבעיה להשאיר רשיון עסק כאופציה בלעדית לכניסה לרשימה?

אברהם פורז: אפשר להיכנס גם עם היתר בנייה.

אלעד אייזנברג: יש הרבה תחנות פיראטיות שיש להן רשיון עסק לא לתחנת דלק אלא למחסן קמעונאי ואין להן היתר בנייה.

אברהם פורז: המטרה שלנו היא לא לטפל בדברים הגבוליים.

אברהם פורז: אין כוונתי לגרום לכך שכל מי שחורג טיפה מהמנדט שהוא קיבל מיד יפסיקו לספק לו דלק.

אברהם פורז: לזה יש כלים אחרים.

אברהם פורז: פה אנחנו מדברים על תחנה פיראטית שלידתה, המשכה הן פצע, חבורה ומכה טרייה.

נעמי בלומנטל: אני חושבת שכדאי בהצעת החוק הזאת לסגור את כל הלקונות שקיימות.

נעמי בלומנטל: אנחנו מדברים גם על מישהו שפותח איזה שהוא מחסן, מבקש לאחסן איזה 20 ליטר ומהקומבינה הזאת הוא שם משאבה.

אברהם פורז: תראי, יש מחסור בתחנות דלק.

אברהם פורז: התחרות מאוד מוגבלת.

אברהם פורז: אמנם ניסינו בחוק שעבר פה בוועדה לעשות משהו, אבל ההישגים קטנים מאוד.

אברהם פורז: התחנות האלה מהוות גורם תחרותי.

אברהם פורז: אם תחנה שמותר לה למכור דלק חורגת טיפה מהמנדט שלה ומוכרת קצת יותר, זה לא מה שמטריד.

אתי בנדלר: על איזה רשיון עסק מדובר?

אברהם פורז: על עסק בתחום הדלק.

אברהם פורז: החוק הזה בא לטפל במקרים הקשים והחריגים.

אתי בנדלר: איזה רשיון עסק מקבל המחסן הקמעונאי?

אלעד אייזנברג: יש תקנות רישוי עסקים (אחסנת נפט), ששם יש איזו שהיא הגדרה של מחסן קמעוני.

אלעד אייזנברג: בסוף ההגדרה כתובות המילים "לשם מכירה".

אברהם פורז: מה זה מחסן קמעונאי?

אלעד אייזנברג: זה אמור להיות מחסן שאמור לספק למכליות.

אברהם פורז: מה אומר רשיון העסק?

אלעד אייזנברג: יש להם רשיון עסק למחסן קמעונאי, אבל הם מנצלים את זה גם למכירה לציבור.

אלעד אייזנברג: זאת הטכניקה.

אלעד אייזנברג: יש עשרות תחנות כאלה בלי היתר בנייה.

אלעד אייזנברג: משרד המשפטים מודע לבעיה הזאת.

אתי בנדלר: אם אתה מאפשר כאלטרנטיבה לכלול תחנת תדלוק ברשימת התחנות המורשות על סמך רשיון עסק המאפשר תדלוק מכוניות, אז מה שאתה אומר לא מופיע.

אתי בנדלר: אתה אומר שהם חרגו מרשיון העסק.

אלעד אייזנברג: הם טוענים שהם לא חורגים.

אלעד אייזנברג: היתר בנייה הם חייבים לקבל.

אתי בנדלר: הם לא ייכנסו מלכתחילה לרשימה של התחנות המורשות.

אלעד אייזנברג: אבל אין להן היתר בנייה.

אתי בנדלר: הן להן לא היתר בנייה ולא רשיון עסק שמאפשר תדלוק מכוניות.

גיטי מגנוס: אנחנו אלה שמפעילים את התקנות של אחסנת נפט שהוזכרו פה, שהן מסדרת רישוי עסקים.

גיטי מגנוס: בתקנה הזאת יש הגדרות של תחנות ומחסנים לסוגיהם.

גיטי מגנוס: אין ספק בליבי שהמחוקק התכוון שתדלוק זאת פעולה אחת, ומכירה זאת פעולה אחרת.

גיטי מגנוס: יש שני סוגים של תחנות פיראטיות.

גיטי מגנוס: יש כאלה שפועלות ללא היתר וללא אישור ועליהן צריך להתלבש, ויש כאלה שמשתמשות בהגדרה של מכירה לצורך תדלוק.

גיטי מגנוס: את זה אנחנו עומדים לשנות.

אברהם פורז: מה מפריע לך אם הוא גם מוכר?

גיטי מגנוס: אם הוא רוצה למכור, בבקשה, רק שיצהיר שהוא רוצה למכור.

אברהם פורז: אל תדבר איתי על הפורמליסטיקה.

אברהם פורז: מה מפריע לחברה הישראלית באופן מהותי שאחד כזה מגדיל את התחרות על ידי זה שהוא מוכר?

אברהם פורז: עזוב את זה שאין לו רשיון, אין לו ניירות ואין לו תעודת בגרות.

גיטי מגנוס: סידורי הבטיחות שונים.

גיטי מגנוס: תחנת תדלוק ציבורית או פנימית לצורך העניין צריכה להגיש בקשה בהתאם לקטגוריה המתאימה.

גיטי מגנוס: במחסן קמעונאי אנחנו דורשים פחות סידורי בטיחות, משום שזה מחסן שמופעל לשעות מועטות, אין כל כך הרבה תנועה, יש אנשי מקצוע שמפעילים את זה.

גיטי מגנוס: בתחנת דלק נכנס כל בעל רכב כדי לתדלק.

אברהם פורז: מה, הממונה יתחיל לשאול אם הוא תדלק למישהו או לא תדלק.

אברהם פורז: איך תוכיח את זה?

אברהם פורז: לשיטתך, אם הוא חטא ומכר לאנשים, אז העסק ייסגר והוא לא יוכל לחזור לעיסוק הקודם שלו.

אברהם פורז: הרי יש לו עיסוק ברשיון.

אברהם פורז: הוא בסך הכל חרג ממה שהיה מותר לו.

אברהם פורז: הוא לא יקבל דלק יותר.

אברהם פורז: מה יהיה מצבו אז?

גיטי מגנוס: אנחנו הפקידים נוהגים קודם כל להזהיר.

אברהם פורז: טוב, נניח הזהרת אותו ותפסת אותו מתדלק מכוניות פרטיות.

אברהם פורז: מה אז?

אברהם פורז: תסגור לו את העסק?

גיטי מגנוס: אני חושב שכל אזרח צריך למלא אחר הוראות החוק.

גיטי מגנוס: אם מישהו קיבל רשיון למסעדה ואיחסן במסעדה חומר נפץ, זה לא דבר חוקי.

אברהם פורז: זה לא חומר נפץ.

אברהם פורז: כשיש קוליפורמים יותר מהמותר סוגרים את המזנון?

אברהם פורז: לא סוגרים.

אברהם פורז: מבחינתי, זה בלתי מעשי לחלוטין להטיל על הממונה לבדוק אם זה שיש לו את המחסן הקמעונאי מכר או לא מכר.

אברהם פורז: לצורך קריאה ראשונה אנחנו רוצים רק את אלה שאין להם רשיון עסק למחסן או לדבר אחר והם פיראטיים מa ל-z.

אליעד שרגא: אתה כתבת סעיף א, ב' ו- ג'.

אליעד שרגא: ג' צריך להיות מחובר לא' ולב'.

רן מזור: אנחנו מבקשים לוודא שנושא היתר הבנייה נשאר.

אברהם פורז: הוא נשאר.

שרון גלעד: בסעיף 3(ז) אמרנו שיש אפשרות למנהל - אם הוא רוצה - לנהל רשימה שלילית לגבי מי שמפרים את הרשיון שלהם.

אברהם פורז: למה אנחנו צריכים את זה?

אברהם פורז: למה שלא נלך על רשימה חיובית?

שרון גלעד: זה מה שאנחנו רצינו.

אברהם פורז: יכולה להיות סיטואציה שחברת דלק תטען "לא ראיתי אותו ברשימה השלילית".

שרון גלעד: אני חותמת על מה שאמרת.

שרון גלעד: אנחנו רצינו רק את זה, אבל בישיבה הקודמת זה השתנה.

שרון גלעד: אם יש רק רשימה חיובית כל הפנימיות צריכות להירשם בה.

אברהם פורז: אנחנו אמרנו, שהממונה מפרסם רשימה של אנשים שמורשים למכור דלק.

אברהם פורז: הוא יכול לכתוב תחנה פנימית או תחנה חיצונית.

אברהם פורז: את זה הוא מפרסם באינטרנט.

אברהם פורז: לפני שחברת הדלק מספקת לפלוני היא בודקת אם הוא מופיע ברשימה החיובית.

שרון גלעד: יהיה כתוב או שהוא ציבורי או שהוא פנימי.

שמואל בורסי: לפי סעיף 3(ב) רישום תחנת התדלוק ברשימה ייעשה תוך 30 ימים מיום הגשת הבקשה לרישום.

שמואל בורסי: זה בעייתי מאוד.

אתי בנדלר: ההחלטה בישיבה הקודמת היתה, שתחנות פנימיות קלאסיות לא חורגות משום דבר, הן פועלות בדיוק בהתאם לתנאי רשיונן.

אתי בנדלר: כל התחנות של המפעלים למיניהם שמתדלקים את ציי כלי הרכב שלהם לא יהיו טעונות רישום במרשם הזה.

אתי בנדלר: זאת היתה ההחלטה הבסיסית שלך, אדוני היושב-ראש.

אתי בנדלר: החברות הגדולות צריכות למכור להן דלק.

אתי בנדלר: אתה אמרת שאתה לא רוצה ליצור בירוקרטיה מיותרת על ידי זה שתגרום לתחנות הפנימיות להתחיל להרשם במרשמים, ולכן הצעת שאם יסתבר שתחנת תדלוק כזאת מוכרת דלק לכלי רכב חיצוניים והדבר הובא לידיעת המנהל, הוא יעשה רשימה של התחנות השליליות.

אתי בנדלר: זאת הסיבה שצריך את הרשימה השלילית.

אברהם פורז: אם הממונה מגלה שתחנת דלק פנימית מוכרת לציבור בניגוד לתנאים, הוא רשאי להודיע לחברות הדלק לא למכור לה.

אברהם פורז: זה יהיה סעיף אחר.

אתי בנדלר: זו הרשימה השלילית.

אברהם פורז: אבל זאת רשימה סגורה של תחנות מפעליות, זאת לא רשימה של כאלה שמלכתחילה לא היו שום דבר.

אליעד אייזנברג: זה מה שכתוב.

אברהם פורז: אגד, שיש לו תחנה פנימית שבה הוא מתדלק אוטובוסים, צריך היתר ממשרד העבודה?

גיטי מגנס: בוודאי.

אברהם פורז: באיזה חוק מופיעה ההגדרה שלכם?

גיטי מגנס: תקנות רישוי עסקים (אחסנת נפט).

אליעד שרגא: בהגדרה של תחנת התדלוק הפנימית היתה הגדרה של צריכה עצמית.

אליעד שרגא: כאשר מדברים על תחנת תדלוק בהגדרות החדשות צריך להגדיר מה זו צריכה עצמית.

אליעד שרגא: היתה הגדרה יפה מאוד בהצעה הקודמת לצריכה עצמית.

אברהם פורז: יש לנו את ההגדרה של משרד העבודה.

אברהם פורז: הם טוענים שיש תקנות שעוסקות בתחנות דלק לצריכה עצמית.

אברהם פורז: אנחנו מאמצים את ההגדרה שקיימת.

אליעד שרגא: היתה פה הגדרה טובה מאוד לצריכה עצמית.

אליעד שרגא: חבל שהיא ירדה.

אברהם פורז: כרגע,לצורך קריאה ראשונה, ההגדרה תהיה כפי שהיא מופיעה שם.

אברהם פורז: 2(א) "במשרד התשתיות הלאומיות תנוהל רשימה של תחנת תדלוק מורשות", ולגבי תחנות בלתי מורשות זה רק לגבי אלה שדיברנו עליהן.

אברהם פורז: (ב) "לא ימכור אדם ולא יספק דלק לתחנת תדלוק, שאינה כלולה ברשימת תחנות תדלוק מורשות.

אברהם פורז: ." את סעיף 2 אישרנו.

שרון גלעד: הממשלה עומדת על כך שרשיון העסק הוא העניין.

שרון גלעד: ברור שצריך גם היתר בנייה.

שרון גלעד: אנחנו מקבלים את הסיוג שלך, שאומר שרשיון עסק עד שנה.

שרון גלעד: אנחנו מוכנים להוסיף לזה סיוג נוסף, שלמישהו יש היתר בנייה ולוקח לו שנה להשיג רשיון עסק.

שרון גלעד: את הרעיון שמבטלים את הצורך ואת החשיבות של רשיון העסק אנחנו לא מקבלים.

שרון גלעד: על זה אנחנו רוצים לרשום הסתייגות.

אברהם פורז: אחרי קריאה ראשונה.

מיקי הרן: בוא נחשוב מה היה ההגיון של החוק הזה מלכתחילה.

מיקי הרן: כאשר אתה אומר תחנה פיראטית, לא מעניין אותך היתר בנייה ורשיון עסק.

מיקי הרן: מה כן מעניין אותך?

מיקי הרן: שלא תהיה תחנה פיראטית.

אברהם פורז: אני מתכוון לתחנה סופר פיראטית, לא פיראטית.

מיקי הרן: מה זה פיראטית?

מיקי הרן: שלא איכפת לה מהחוקים ומהדינים ולכן, למשל, היא מזהמת את מקורות המים של מדינת ישראל.

אברהם פורז: אבל גם תחנת חוקית יכולה לזהם את מקורות המים אם המיכלים דולפים.

מיקי הרן: נכון, אבל יש לי את הכלים לטפל בה.

מיקי הרן: ברגע שאתה אומר או זה או זה או זה, זו יכולה להיות תחנה שאין לה היתר בנייה וגם אין לה רשיון עסק.

מיקי הרן: זה יותר חמור מהמצב הקודם.

אברהם פורז: ד"ר הרן, נניח שלא חידשתם לתחנה חוקית את רשיון העסק כי המכלים שלה דולפים לאדמה.

מיקי הרן: אנחנו לא מחליטים על זה.

מיקי הרן: אנחנו יכולים לתבוע אי קיום תנאי רשיון העסק.

אברהם פורז: בדרך כלל רשיון העסק מתחדש כל שנה.

אברהם פורז: מה האמצעים הנוכחיים העומדים לרשות

אברהם פורז: כם לגבי תחנת דלק שהוקמה כדין ויש לה רשיון עסק ומכליה דולפים לאדמה?

מיקי הרן: אני תובעת אותה באי קיום תנאים ברשיון העסק.

מיקי הרן: אם אין לה רשיון עסק, אני לא יכולה לעשות את זה.

אברהם פורז: האם מקובל עליכם, ללא כל קשר לרשימה של המנהל הממונה, שנאמר שבית המשפט רשאי במקרים כאלה, בנוסף לכל עונש שהוא מטיל, להכליל אותם ברשימה של אלה שלא נספק להם?

מיקי הרן: זה מצויין.

אברהם פורז: אנחנו ננסה להכניס תיקון, כך שבמקרה שהוכח שהוא יוצר מפגע, בית המשפט רשאי, בנוסף לכל עונש אחר, לכלול אותו ברשימה השחורה.

שרון גלעד: כל הרעיון של החוק הזה היה כי ראו שלא מצליחים להתמודד מול הכמות האדירה של תחנות התדלוק.

אברהם פורז: אתם תפסתם מרובה.

אברהם פורז: אחד שמוכר דלק ולא נותנים לו למכור דלק, לא יתחיל למכור במכלים האלה בירה או חלב.

אברהם פורז: אלה צווי סגירה.

אברהם פורז: אי אפשר ללכת עם נשק גרעיני מהרגע הראשון.

מיקי הרן: נכון, אתה צודק, אבל אם אין לו רשיון עסק אין לי דרך לתבוע אותו.

מיקי הרן: איך הוא יגיע לבית משפט?

אברהם פורז: לכן אני מציע שייאמר שכשיש הליך נגד עסק שמתנהל ללא רשיון בתחום הדלק, בית המשפט רשאי.

אברהם פורז: .

מיקי הרן: זו לא בעיה שלנו.

מיקי הרן: אנחנו תובעים על התנאים שהוא לא מקיים ברשיון העסק.

אברהם פורז: יש לכם תובעים מטעמכם שפועלים במקרים כאלה?

מיקי הרן: כן.

מיקי הרן: חוק רשיון עסקים הוא חוק של משרד הפנים.

מיקי הרן: אני לא יכולה לתבוע מישהו על זה שאין לו רשיון עסק אם הוא לא מזהם.

אברהם פורז: כשאתם תובעים בבית משפט, לפי מה אתם תובעים?

זוהר טחורש: אפשר לפי חוק המים.

זוהר טחורש: אנחנו לא תובעים לפי חוק רישוי עסקים אם אין רשיון עסק לעסק.

זוהר טחורש: אנחנו תמיד מצרפים את זה כאשר אנחנו מוצאים זיהום.

זוהר טחורש: מתי חוק רישוי עסקים יכול לעזור לי?

זוהר טחורש: אם יש רשיון עסק הוא יכול לתת תנאים.

זוהר טחורש: מדוע הכלי של התנאים ברשיון העסק הוא הכלי הטוב ביותר?

זוהר טחורש: משום שהוא הכלי הכי מפורט.

זוהר טחורש: אני יכולה ללכת לכל תחנה, לראות איך היא בנויה.

זוהר טחורש: .

אברהם פורז: הרשות המקומית נותנת רשיון עסק, את זה אנחנו יודעים.

אברהם פורז: התנאים שלכם הם לפני.

זוהר טחורש: לא.

זוהר טחורש: אני לא יכולה לתת תנאים כשאין רשיון עסק.

אברהם פורז: אם מישהו קיבל רשיון עסק, יש לכם זכות לפי איזה שהוא חוק אחר להוסיף תנאים נוספים?

זוהר טחורש: לתת תנאים אני יכולה לפי חוק רישוי עסקים רק כאשר יש רשיון עסק.

אברהם פורז: איך את מוסיפה תנאים?

אברהם פורז: בדרך כלל לפני שניתן רשיון עסק יש חובה של רשות הרישוי להתייעץ עם המשטרה, להתייעץ עם משרד הבריאות.

אברהם פורז: יכול להיות שצריך להתייעץ גם עם השר לאיכות הסביבה.

זוהר טחורש: אם לא יהיה רשיון עסק התנאים שלי לא ייכנסו לתוקף, ואז אני לא יכולה לאכוף.

נחום לנגנטל: מתי באים אליכם?

זוהר טחורש: יש טופס בקשה לרשות המקומית, ואז הרשות המקומית פונה אלי ואני נותנת את ההערות שלי.

זוהר טחורש: .

אברהם פורז: ואז הרשות המקומית מכניסה את התנאים שלכם בתוך רשיון העסק.

זוהר טחורש: כן, אבל אם היא לא תתן רשיון עסק התנאים האלה לא ייכנסו לתוקף.

אברהם פורז: נניח הפרו את התנאי שלכם, את מה אתם תובעים?

אברהם פורז: אתם הולכים על הפרת רשיון העסק?

זוהר טחורש: כן.

אברהם פורז: אם הוא לא מתקן את ההפרה, הוא מקבל צו סגירה?

זוהר טחורש: בוודאי שאז נבקש צו סגירה, רק שמהתחלה קשה לי באמצעים שיש לי לעבור לא רק תחנות אלא גם כל מיני עסקים אחרים בארץ ולפקח עליהם.

זוהר טחורש: אני לא אפקח על עצם העובדה שלעסק אין רשיון עסק.

זוהר טחורש: אם אין לו רשיון עסק אין לו תנאים.

אברהם פורז: נניח אין לו רשיון עסק.

זוהר טחורש: על רשיון עסק אנחנו לא תובעים בבית משפט.

אברהם פורז: למה לא?

זוהר טחורש: רק כאשר מצטרף לזה זיהום או הפרת תנאים בתקנות שלנו.

זוהר טחורש: כשאין לתחנה רשיון עסק, אין לתחנה גם תנאים מבחינת כיבוי אש, לא רק מבחינת איכות סביבה.

זוהר טחורש: אם הוא ממלא אחר תקנות תחנות דלק, שהן תקנות ספציפיות, ואני יודעת שהוא לא מזהם, גם אם אין לו רשיון עסק אני לא אלך לבית משפט ואסגור את העסק שלו.

אברהם פורז: לפי חוק המים אתם יכולים לבקש..?

זוהר טחורש: אבל הוא לא מזהם ואין חשש לזיהום אם הוא עומד בתקנות המים.

זוהר טחורש: במקרה הזה אני לא אסגור את העסק כי זה לא תפקידי.

אברהם פורז: מתי פעלתם נגד תחנת תדלוק, ועל מה?

זוהר טחורש: יש לנו תיקים בבתי משפט על הפרה של תקנות המים, בחשש לזיהום מים.

אברהם פורז: מה רע אם נאמר שבהליך שמתנהל בבית המשפט - לא משנה אם זו תביעה שלכם או של משרד אחר - לבית המשפט יהיו סמכויות אחרות, בין היתר לכלול אותם ברשימה השחורה?

זוהר טחורש: אדוני, על כך אנחנו מודים לך, אנחנו רק אומרים שזה אקסטרה, זה לא פותר את הבעיה שהעלנו קודם.

אברהם פורז: רבותי, תבינו שהטלת איסור על בן אדם שעוסק במכירת דלקים למכור דלקים זה צו סגירה.

אברהם פורז: במקרים כאלה יהיו עתירות לבתי משפט.

אברהם פורז: אי אפשר על כל דבר קטן לבקש צו סגירה.

אברהם פורז: אני רוצה להשאיר שיקול דעת לבית משפט.

נחום לנגנטל: אם יש מישהו שהחליט להקים תחנה ועל ידי זה הוא פוגע באוצרות של מדינת ישראל, מבחינתי זה דבר רע מאוד.

נחום לנגנטל: השאלה שלי היא אם אנחנו כמדינה מתערבים או לא.

נחום לנגנטל: אני חושב שבעניין הזה צריך להיות די דווקני.

נחום לנגנטל: אם יש לנו הזדמנות להסדרה של העניין, צריך ללכת להסדרה אמיתית של העניין.

נחום לנגנטל: מי שלא מוסדר, אני כמדינה רוצה לרדת לחייו.

נחום לנגנטל: אני על ידי זה רוצה להגן על אזרחי המדינה, על אוצרות המדינה.

נחום לנגנטל: אני רוצה לתת את כל ההגנות האפשריות על-מנת שלא יהיה מצב של פיראטיים.

נעמי בלומנטל: יושב-ראש הוועדה מעוניין שתהיה תחרות בשוק כמו שכולנו מעוניינים בזה.

נעמי בלומנטל: התחרות לא צריכה לנבוע מתוך תקלות שקורות או אי עמידה בחקיקה.

נעמי בלומנטל: אנחנו תוך זמן קצר נאשר תחנות דלק זעירות כדי שתהיה אפשרות להרבה תחנות דלק חדשות לצוץ.

נעמי בלומנטל: לא יהיה להן את אותן התנאים שהיו אז.

נעמי בלומנטל: זה מה שיכניס לשוק את מימד התחרות.

נעמי בלומנטל: זה יהיה מוסדר בחוק, עם כל מה שצריך.

רם סואן: החוק הזה נועד למנוע פעילות של תחנות פיראטיות בעליל.

רם סואן: הוא לא נועד לקדם את המטרות של המשרד לאיכות הסביבה על ידי שלילת אפשרויות של חברות דלק לספק דלקים לתחנות כאלה ואחרות, שלא מילאו חלק מהתנאים של..

אברהם פורז: מפריע לך שלבית משפט יהיה שיקול דעת?

רם סואן: לא מפריע לי.

רם סואן: כאשר יש תחנה שמזהמת זה לא משנה אם היא תחנה חוקית או לא חוקית.

רם סואן: יש למשרד לאיכות הסביבה סמכות לפי חוק המים.

רם סואן: המשרד לאיכות הסביבה רוצה דרך החוק הזה להכניס את חוק רישוי עסקים.

אברהם פורז: אני מציע שלבית המשפט יהיו אמצעים נוספים, כך שאם מוצא צו סגירה לתחנה שפועלת שלא כחוק, צו הסגירה ייאכף על ידי כך שחברות הדלק לא יספקו לה דלק.

שרון גלעד: אדוני, אפשר לאפשר למשרד לאיכות הסביבה לפנות מיוזמתו, לא במסגרת של הליך של כתב אישום?

אברהם פורז: השאלה היא אם אנחנו עושים חוק איכות סביבה כולל, שאומר שהמשרד לאיכות הסביבה יכול להיות מן משרד על.

אברהם פורז: אולי תזמו אתם בתור ממשלה חוק שמירת איכות הסביבה (אמצעים נוספים), שיתן למשרד לאיכות הסביבה אפשרות להתערב בכל הליך ולסגור כל עסק.

מיקי הרן: את הפיראטיים בעליל אתה רוצה לסגור?

אברהם פורז: כן.

מיקי הרן: למה?

מיקי הרן: או בגלל שהם עוברים על החוק, או בגלל שהם מזהמים את הסביבה.

אברהם פורז: יש לי 1000 סיבות למה צריך לסגור את הפיראטיים בעליל.

אברהם פורז: לגבי אחרים יש לי רק 5 סיבות.

אברהם פורז: אני הולך רק על אלה שיש לי 1000 סיבות.

אתי בנדלר: אתה מציע סעיף נוסף: "מבלי לפגוע בסמכויות הממונה לפי החוק, הוכח לבית משפט בהליך פלילי המתנהל לפניו כי תחנת תדלוק פועלת ללא רשיון עסק ובאופן שגורם לזיהום מי התהום או הגורם מטרד אחר לציבור..?

אברהם פורז: לא.

אברהם פורז: צריך לכתוב "פועלת שלא כדין".

אתי בנדלר: אולי צריך לכתוב "שפועלים ללא רשיון עסק או תוך הפרת תנאיו".

אתי בנדלר: אם מישהו יחשוב שיש עוד נושאים שכדאי לכלול אותם, יביאו הצעה לוועדה אחרי קריאה ראשונה.

אתי בנדלר: שלא כדין זה משהו נורא רחב.

אברהם פורז: תכניסי את זה כרגע ככה.

אברהם פורז: אנחנו נבדוק את זה אחרי קריאה ראשונה.

שרון גלעד: 3(א) "תחנת תדלוק המבקשת לעסוק באספקה או במכירה של דל תגיש למנהל, לפני תחילת עיסוקה כאמור, בקשה לרישום ברשימת תחנות תדלוק מורשות, בצירוף העתק מרשיון העסק שלה או היתר הבנייה שלה.

שרון גלעד: (בחוק זה – בקשה לרישום)".

אברהם פורז: זה מאושר בכפוף לתיקון שאמרנו קודם.

שרון גלעד: (ב) "הגישה תחנת תדלוק בשה לרישום, ומצא המנהל כי יש לה היתר בנייה או רשיון עסק, המתירים לה לפעול כתחנת תדלוק, ירשמה ברשימת תחנות תדלוק מורשות (בחוק זה – רשימת תחנו תדלוק מורשות); החלטת המנהל ורישום תחנת התדלוק ברשימה, אם החליט לרשמה, יעשו בתוך שלושים ימים מיום הגשת הבקשה לרישום;.

שרון גלעד: ."

אברהם פורז: תוך 7 ימים.

שרון גלעד: שמשרד התשתיות יגיד אם הוא מסוגל לעשות את זה.

אברהם פורז: 10 ימי עסקים.

אברהם פורז: אחרי קריאה ראשונה נטפל בזה.

אתי בנדלר: אתה לא רוצה את זה ברשומות?

אברהם פורז: לא.

שרון גלעד: הרשומות זה טכני.

אברהם פורז: לא צריך רשומות.

שמואל בורסי: מדוע אני צריך להמתין יום אחד?

שמואל בורסי: יש כאן פגיעה בחופש העיסוק.

שמואל בורסי: אני מקבל רשיון עסק להפעיל את התחנה מהרשות המקומית, שזה תחום סמכותה.

אברהם פורז: איך ידעו בחברת הדלק סונול שאתה ברשימה?

אברהם פורז: ילכו לרשות המקומית ויחכו בפתח?

שמואל בורסי: אני צריך לתת הודעה לממונה.

אברהם פורז: אתה תתן הודעה לממונה תוך 10 ימים.

אברהם פורז: הוא יכול גם באותו יום.

שמואל בורסי: יקרה מצב שמקרה אחד יהיה תוך יום ומקרה שני יהיה תוך 10 ימים.

שמואל בורסי: זה דבר שיוצר אפליה.

שרון גלעד: (ג) "המנהל רשאי, בהחלטה מנומקת, לאחר שנתן למגיש הבקשה לרישום להשמיע את טענותיו, שלא לרשום תחנת תדלוק ברשימת תחנות תדלוק מורשות, אם נוכח, בכל דרך שהיא, שאין לה לא היתר בנייה ולא רשיון עסק, המתירים לה לפעול כתחנת תדלוק.

שרון גלעד: (ד) פקע, בוטל או שונה, בעניין הנוגע לחוק זה, רשיון עסק או היתר בנייה של תחנת תדלוק, או שניתן בעניינה צו הפסקה, צו סגירה או צו הריסה, מנהלי או שיפוטי, לפי חוק התכנון והבנייה או חוק רישוי עסקים, תודיע על כך רשות הרישוי למנהל.

שרון גלעד: " אדוני, אולי כדאי למחוק את המילים "בעניין הנוגע לחוק זה", כי לא ברור מה המשמעות שלהן.

אברהם פורז: רבותי, זה ינוסח בהתאם להערות שאמרנו קודם.

אתי בנדלר: זה לא נוגע לנושאים שדיברנו עליהם קודם.

אתי בנדלר: שאלנו אם שינו היתר בנייה באופן שמתיר להוסיף עוד תא שירותים אם רשות מקומית צריכה להודיעה על כך למנהל.

אברהם פורז: נוריד כרגע את סעיף (ד).

אתי בנדלר: לא, צריך להשאיר את זה.

אתי בנדלר: היא מציעה להוריד את המילים "בעניין הנוגע לחוק זה".

אתי בנדלר: אני הצעתי להשאיר את זה.

שרון גלעד: (ה) "המנהל רשאי, בהחלטה מנומקת, לאחר שנתן למגיש הבקשה לרישום, או למי שבא בנעליו, להשמיע את טענותיו, למחוק תחנת תדלוק מרשימת תחנות תדלוק מורשות, אם נוכח, בכל דרך שהיא, שאין לה לא היתר בנייה ולא רשיון עסק, המתירים לה לפעול כתחנת תדלוק, או שהתקיים בה האמור בסעיף קטן (ד).

שרון גלעד: (ו) רשימת תחנות תדלוק מורשות תעמוד לעיון הציבור, בשעות העבודה המקובלות, במשרד התשתיות הלאומיות ותפורסם גם באתר האינטרנט של המשרד; המנהל או מי מטעמו ימציא העת מרשימת תחנות תדלוק מורשות לחברות הדלק, בתך שבעה ימי עסקים מהיום שבו חל שינוי ברשימה, אם חל בה שינוי, חברת דלק תמציא העתק מהרשימה לכל אדם הקשור עמה בהסכם למכירה או לאספקה של דלק לתחנות תדלוק.

שרון גלעד: (ז) נודע למנהל, כי תחנת תדלוק פועלת ללא רשיון עסק וללא היתר בנייה, המתירים לה לפעול כתחנת תדלוק, רשאי הוא לפרסם את שם התחנה ברשימת תחנות תדלוק בלתי מורשות והוראות סעיף זה יחולו לעניין דרכי הפרסום ושמיעת טענותיו של נציג מטעמה של תחנת התדלוק.

שרון גלעד: 4.

שרון גלעד: המוכר או המספק דלק בניגוד להוראות סעיף 2, לתחנת תדלוק, שאינה כלולה ברשימת תחנות תדלוק מורשות או הכלולה ברשימת תחנות תדלוק בלתי מורשות, שפורסמו לפי סעיף 3, דינו – מאסר שמונה עשר חודשים או קנס פי עשרה מן הקנס כאמור בסעיף 61(א) (3) לחוק העונשין, התשל"ז-1977, (להלן: חוק העונשין)".

שרון גלעד: התבקשנו בפעם שעברה לומר, שאם יש עבירה חוזרת, ייקבע לעבירה החוזרת - אם היא בתוך שנתיים - עונש חמור יותר.

שרון גלעד: אמרנו אז שנתייעץ עם המחלקה הפלילית.

שרון גלעד: הם הסבירו לנו שבמצב זה יצטרכו לכתוב בכתב האישום שיש לנאשם עבירה קודמת כזאת.

שרון גלעד: הם אמרו שזאת פגיעה, משום שבעיקרון לא אומרים לשופט על עברו פלילי של אדם בשלב של לפני הכרעת הדין.

שרון גלעד: זאת הסיבה שביקשנו להוריד את זה.

אתי בנדלר: ומצד שני הם הציעו קנס יותר חמור, שכמובן שאם זאת עבירה ראשונה לא יוטל הקנס הגבוה.

אברהם פורז: רבותי, לצערי הרב זמננו תם.

אברהם פורז: אני אשתדל לקבוע בהקדם המשך לדיון.